Raudonoji supermilžinė

Raudonoji supermilžinė – supermilžinė žvaigždė, kurios spektrinė klasė K-M, o ryškis – I. Tai pačios didžiausios žvaigždės kosmose, tačiau ne pačios masyviausios.

Žvaigždės, kurių masė daugiau nei 10 Saulės masių, sudeginusios vandenilį tampa raudonosiomis supermilžinėmis. Šių žvaigždžių paviršiaus temperatūra yra labai šalta (3500-4500 K), o pačių žvaigždžių spindulys milžiniškas. Keturios didžiausios raudonosios supermilžinės yra Cefėjo μ, Šaulio KW, Cefėjo V354 ir Gulbės KY. Šių žvaigždžių spinduliai 1500 kartų didesni negu Saulės. Daugumos kitų raudonųjų supermilžinių spinduliai yra 200–800 kartų didesni už Saulės.

Žinomiausios raudonosios supermilžinės: Betelgeizė, Antaris.

Kategorija:Žvaigždžių tipai